Super Junior

Super Junior (inak SuJu, SJ alebo 슈주) je chlapčenská skupina pôvodom z Južnej Kórey (z mesta Soul), ktorá pozostáva z trinástich členov. Hangeng má ako jediný zo SuJu inú národnosť ako kórejskú, a to čínsku. Bol vybraný z troch tisíc uchádzačov pomocou konkurzu organizovaným v Číne spoločnosťou SM Entertainment, rok 2001. Super Junior pôvodne debutoval s dvanástimi členmi – Leeteuk ako líder, ďalej Heechul, Hangeng, Yesung, Kangin, Shindong, Sungmin, Eunhyuk, Donghae, Siwon, Ryeowook a Kibum. Kyuhyun bol pridaný do skupiny ako posledný člen v roku 2006. V súčasnosti má SuJu 9 aktívnych členov. Hangeng odišiel zo skupiny v decembri 2009 po podaní žaloby na ich spoločnosť SM Entertainment. Následne v decembri roku 2010 súd vyhral. Kibum je neaktívny od roku 2009 a venuje sa hereckej kariére. Kangin dokončil povinnú dvojročnú vojenskú službu 16. apríla 2012 a vrátil sa späť ku skupine. Rovnako tak sa vrátil aj Heechul, ktorý bol prepustený 30. augusta 2013. Leeteuk nastúpil na vojenskú službu 30. októbra 2012 a Yesung 6. mája 2013.
Za tú krátku dobu, čo sú na scéne, sa stihli rozdeliť do niekoľkých menších podskupín, pričom každá sa sústredí na iný štýl hudby a priťahuje tak rôzne druhy obecenstva. Vďaka svojej obľúbenosti sa tak väčšina z nich začala sústrediť aj na iné smery zábavného priemyslu – ako je herectvo a hosťovanie. Ako skupina dostali celkom trinásť hudobných cien od M.net Asian Music Awards, šestnásť od Golden Disk Awards a sú druhou spievajúcou skupinou, ktorá vyhrala titul "Favorite Artist Korea" na MTV Asia Awards v roku 2008.
SuJu sú známi nielen pre svoju mladosť, ale aj pre energiu a humor, ktoré do hudobného sveta prinášajú. Preto sa tiež často stávajú hosťami rôznych show, aby obecenstvo pobavili. Vďaka priateľstvu a tímovej práci sa im tak dostáva úspechu – je známe, že už pred ich debutom (ako im odporučili v SM Entertainment) spolu bývali v jednom apartmáne, aby sa lepšie spoznali. Heechul sa potom priznal, že keby to nebolo pre nich, Super Junior by opustil a venoval by sa radšej iba hereckej kariére.
Začiatky.
Super Junior 05 oficiálne debutovali 6. októbra 2005 v SBS programe "Popular songs" so songom "TWINS (Knock Out)". Ich debut prilákal aj mnoho fanúšikov z Číny a Japonska. Full štúdiový album bol vydaný o mesiac neskôr a skončil na 3. mieste v mesačnom "MIAK" K-pop charte. V marci roku 2006 začalo SM Entertainment naberať nových členov pre ďalšiu SuJu generáciu. Ale plány sa zmenili po tom, čo spoločnosť prijala 13. člena, Kyuhyuna, (máj 2006) a zastavila tak budúce generácie SJ. Skupina odobrala príponu "05" a bola tak oficiálne uvedená ako "Super Junior". Obrovský úspech zaznamenali ďalšie leto so singlom "U" – bol tak ich najväčším hitom vo všetkých chartoch až do vydania "Sorry, Sorry" v marci 2009.
Podskupiny.
Super Junior - K.R.Y..
Prvá podskupina "Super Junior - K.R.Y." (Kyuhyun, Ryeowook, Yesung) debutovala v novembri 2006, keď naspievala hlavnú pesničku ku kórejskej dráme "Hyena" s názvom "The One I Love" na televíznom programe KBS. Špecializuje sa na trúchlivé pesničky, R&amp;B – štýl balady.
Super Junior-T.
Ďalšia podskupina, "Super Junior-T", sa objavila vo februári roku 2007 – ich prvým singlom sa stal "Rokkugo", dva dni na to s ním debutovala na "Popular Songs". Členovia sú Leeteuk (leader), Heechul, Shindong, Eunhyuk, Kangin a Sungmin.
Pretože chceli s novou podskupinou zoznámiť aj ďalších potenciálnych fanúšikov, tak s pomocou známej ženskej komediálnej dvojice Moeyan (majú talent pre skríženie vtipu s tancom a spevom) v Japonsku zaspievali Rokkugo na jap. verzií, "ROCK &amp; GO".
Super Junior-M.
"Super Junior-M", ako tretia SuJu podskupina, prišla neskôr – v októbri roku 2007. SM Entertainment ich predstavila ako skupinu slúžiacu nielen k utuženiu dobrých vzťahov so susednou Čínou. Kým ich vytvorenie spôsobilo krátky spor medzi fanúšikmi a manažmentom, zaznamenali fenomenálny úspech na strane čínskeho obyvateľstva – mali tak možnosť usporiadať viac ako dva kompletne vypredané koncerty v Hong Kongu a stali sa tými, o ktorých sa najviac hovorilo. Súčasne sa tak stali hudobnou skupinou č. 1 v podpisovaní zmlúv s Čínou.
Špecializujú sa na čínsky spievané piesne a kórejske prerábky songov Super Junior.
Členmi SuJu-M sú: Hangeng (líder, pred tým ako odišiel), Siwon, Kyuhyun, Donghae, Ryeowook a ZhouMi s Henrym – tí dvaja poslední ako jediní nie sú členmi pôvodných SuJu. Hangeng bol po svojom odchode nahradený Sungminom a Eunhyukom.
Super Junior-Happy.
Keďže skoro polovica členov momentálne nemohla byť v Kórei prítomná a chcelo sa zabrániť zmiznutiu SuJu z kórejských hudobných rebríčkov, bola toho istého roku vytvorená ďalšia a (zatiaľ) posledná podskupina. Skladá sa z piatich členov zo SuJu-T + Yesunga, nesie názov "Super Junior-Happy". Dňa 5. júna 2008 vydali svoj prvý singel "Cooking? Cooking!".
Donghae &amp; Eunhyuk.
Donghae a Eunhyuk vytvorili podskupinu v roku 2011 a sú najnovšou a zároveň najmenšou podskupinou Super Junior. Toto duo vydalo svoj prvý singel s názvom "떴다 오빠 "(Oppa, Oppa)"" dňa 16. decembra 2011 cez rôzne kórejské hudobné portály ako Melon, Bugs, Mnet a ďalšie. V ten istý deň odohrali svoje prvé debutové vystúpenie na Music Bank. V priebehu ďalších týždňov podskupina vystupovala s "Oppa, Oppa" v rôznych show ako M!Countdown, Inkigayo, Music Core a Music Bank. Singel obsahuje dve piesne - "Oppa, Oppa" a "First Love". 19. júna 2013 vydalo duo svoj druhý japonský singel s názvom "I Wanna Dance".
Umenie.
Hudba.
Super Junior do dnešného dňa vydali celkom osem štúdiových albumov - "SuperJunior05 (TWINS), Don't Don, Sorry, Sorry; Bonamana, Mr. Simple, Sexy, Free &amp; Single, Mamacita ayaya a" Magic, ktorý sa skladá z dvoch časti Devil {obsahuje 10 piesni} a Magic {obsahuje 4 piesne}. Sú oceňovaní hlavne pre svoju hlasovú harmonizáciu, pre umenie spojiť rozsahy hlasov jednotlivých členov →
Leeteuk, Heechul, Hangeng, Sungmin, Eunhyuk, Donghae a Ryeowook sú tenoristi, kým Yesung, Kangin a Siwon barytonisti a Shindong, Kibum a Kyuhyun spievajú basom. Za hlavných spevákov sa považujú Yesung, Sungmin, Ryeowook a Kyuhyun a ako hlavní rapperi Shindong, Eunhyuk a Kibum (niekedy ich podporuje Heechul a Donghae). Rappové texty k piesňam píše Eunhyuk.
Tanec.
Je pravda, že ešte pred svojím debutom SuJu vystúpili s hip hopovým tanečným predstavením, vďaka ktorému demonštrovali skvelú tanečnú synchronizáciu. Niektorí členovia sa tiež zúčastnili rôznych "battle", teda tanečných súťaží.
Ich tanečný štýl je široko označovaný ako "street dancing", obsahujúci prvky hip hopu ako je popping, Waving, sliding a liquid dancing. Väčšina ich piesní vyžaduje profesionálne pohyby dobrých tanečníkov - ako ich kráľ je označovaný Eunhyuk, v závese za ním Donghae, potom Shindong, Hangeng a Sungmin: týchto päť tiež najčastejšie vystupuje sólovo alebo vpredu skupiny. K tancovaniu sa okrem iného hodí poznať pohyby z bojových umení - v tých sú zbehlí Hangeng so Sungminom.
Štýl.
Čo sa týka zovňajšku, je všeobecne známe, že SuJu oplývajú hneď niekoľkými rôznymi štýlmi a často ich menia. Tak napríklad - keď vydali prvý singel (už spomínaný) "TWINS (Knock Out)", tak to vyzeralo, že sa vydajú cestou rap/rock alebo podobne. Potom ale prišli na scénu s "Miracle" ako roztomilí chlapci vo svetlom oblečení, nasledovalo "U", kde sa väčšina z nich odfarbila načierno a oblečenie nabralo drsnejší nádych. A potom už len nasledoval "Don't Don", kde definitívne nastala "punk fashion" éra (tmavé líčenie, tetovanie, odfarbené vlasy, atď.).
Pri ich comebacku v roku 2009 sa ukázalo, že sa "chlapci zmenili v mužov". V "Sorry, Sorry" spojili živé tempo so štýlovým oblečením (saká, frak, kravaty, okuliare, rukavice, ...) Vrátili sa späť k prírodnej farbe vlasov a ku krátkym zostrihom. O pár mesiacov neskôr sa pri nahrávaní klipu k "It's You" priklonili k nenútenému vzhľadu, ktorý však stále pôsobil "sviežo".
Turné a koncerty.
Hlavné turné
Turné podskupín
Pridružené turné
Diskografia.
Kórejská diskografia.
Štúdiové albumy
Single
Koncertné albumy
Japonská diskografia.
Štúdiové albumy
Single